Miniştrii croaţi îşi donează salariul pe o lună pentru a-şi ajuta ţara afectată de seism şi de coronavirus
Membrii guvernului croat îşi vor dona salariul pe luna martie pentru a contribui la înlăturarea consecinţelor seismului care a avut loc duminică, soldat cu un mort şi 26 de răniţi, precum şi cu pagube notabile în capitala Zagreb, relatează marţi agenţia EFE.

''Este o ocazie pentru noi toţi să demonstrăm unitate, solidaritate şi responsabilitate, pentru a putea depăşi combinaţia a două crize, cea a coronavirusului şi a cutremurului de la Zagreb'', a declarat premierul Andrej Plenkovic.

Cei 21 de miniştri ai guvernului croat au un salariu de bază de circa 2.700 de euro pe lună.

De asemenea, premierul Andrej Plenkovic a prezentat marţi un pachet de măsuri ce însumează circa patru miliarde de euro şi este menit să atenueze efectele economice negative ale măsurilor adoptate pentru a stopa epidemia de COVID-19, până în prezent Croaţia având confirmate 382 de cazuri de infectare cu noul coronavirus şi un deces.

Măsuri similare de susţinere a economiei şi a locurilor de muncă au fost anunţate şi de Slovenia vecină în cadrul unui pachet de circa două miliarde de euro, ţară ce are 480 de persoane infectate cu coronavirus şi patru decese. Guvernul sloven a decis şi reducerea cu 30% a salariilor funcţionarilor, cu excepţia celor din sectoarele critice în combaterea epidemiei, precum cel sanitar, angajaţii acestora având salariile mărite cu până la 200%.AGERPRES/(AS - autor: Sorin Popescu, editor: Mariana Ionescu, editor online: Irina Giurgiu)
[('Știre reală', 415), ('Geo-politică', 348), ('Criticarea actorilor naționali și internaționali', 247), ('Satiră', 271), ('Teorii ale conspirației', 85), ('Minimizarea impactului COVID-19', 90), ('Narațiuni legate de sănătate', 232), ('Narațiuni legate de vaccinare', 228), ('Acuzații de autoritarism și distopie', 344), ('Criticarea restricțiilor', 148)]